* أچھ چانہ چھےٚ زن لُکہ بٲتچ لے ننہ وانہٕ دواں پتھ کالُک پے مشرووتھسا؟ ادٕ پٲرۍ لگے یِنہٕ ٲنہٕ لبن منز نظرِ گژھے نکھہ وٲتتھ واون ژھٮ۪ورووس ژانگچ رێہہ لٲگتھ آیاسے یۆدوے ژٕ نبُک تارکھ لاگکھ شُرۍ پٲٹھۍ ہلم دٲرتھ روزے پھیرتھ آیوکھا زانہہ، وچھہکھ مٲنتھٕر دِتھ تھوتھس جود گرے فضہس منز مشۍمتۍ خاب وڈان بونٮ۪ن تل کُس وایاں سۅرنے تیُتھ صورت خانہ چھہ یادٕ وۆتُر شٲعر ٲستھ ما سۅرمہ کھٮ۪مے * خۅش خاب راتس کیا وچُھتھ صبحس ژٕ ہٲرتھ بیوٹھکھا یا میانہ شعرچ سبز تێہہ نتہٕ چانہ گامُک خۅش ہوا * اۆبر ڈالُن اتھو تہٕ کاڈ کڈُن بالہٕ تیغس کھسن تہ زوٗنہ گندن تتھ مکانس نہ ٲسۍ دارِ نہ بر تتھ مکانس اندر مےٚ اوس اژن کٲر نحقے بہٕ چھس نہ نۆمرٲوتھ تہۍ تہ زانہہ وُچھزہون سہ کارِ وۅگن وُچھنہ آسیا سۅ دارِ کنۍ دۯامژ نیر با پانہٕ وۅنۍ مہ وچھ پتھ کن راتھ ٲسا مےٚ سٔنجہ تۯاے اچھن راتھ اوسُے مےٚ دردٕ گام گژھن * چانہ انہارٕ میون شعر ونن ٹوپہ تل تاپہ ٹیۆک کھٹتھ تھاون ہیرِ گو ٹھس تہٕ دل ہیۆتن راون ژھاے ہش گیہ تہ ژٲنگۍ ہیۆت کھۅژن ٲنتھہٕ رۆستُے چھہ سۆن تِہ دیانک سر بۆٹھ تِہ وسہ﻿ون چھہ کھور گۅژھ نہ ڈلن دۅہلہ تس ژھاے ٲس گنۍ تہٕ بٔرٕژ راتھ کیُت از سہ شخص گۆژھ نہ مرُن أچھ گٔیی پُتنہ، ہۆل گۆوُے نرِ ہۆر پۯون زۆل اوس چون گۆژھ نہ کھنن کونہٕ امہ پێٹھۍ وڈان چھہ جاناوار تتھ قلایس اندر اژن تہ وُچھن راتھ مٔژرووتھس بہٕ خابس منز کۆت گیایکھ ژٕکوچہ کنۍ توکن **